Aceștia sunt viermi.
Nu tipul de viermi ce se târăsc prin pământ.
Aceștia sunt viermi cilindrici parazitari.
Se ascund înăuntrul intestinelor ființelor umane.
Fiecare dintre acești viermi poate crește până la 30 de centimetri
și sunt 200 în acest borcan dintr-un motiv,
deoarece acesta e numărul găsit de obicei
în stomacul unui singur copil infectat.
Infecțiile cu viermi au existat timp de mii de ani.
Ele au influențat rezultatul războaielor
și au distrus adesea sănătatea umană.
Viermi cilindrici, viermi tropicali,
limbrici, schistosoma:
infecțiile cauzate de aceste specii produc durere și disconfort.
Răpesc nutrienți și seacă de energie.
Opresc atât dezvoltarea fizică, cât și cea cognitivă.
În cele mai multe cazuri, acești viermi nu sunt fatali,
însă, paradoxal, aceasta e problema.
Acest lucru face ca multe țări
să nu fie capabile să prioritizeze tratarea lor.
Există un cost social asociat:
copiii fără acces la tratamentele de deparazitare
au rate mai scăzute ale prezenței școlare.
Adulții ce cresc fără medicamente deparazitare
sunt mai puțin productivi și au venituri mai scăzute.
Ceea ce viermii intestinali fac de fapt
este să limiteze potențialul.
Azi sunt 1,7 miliarde oameni în lume supuși riscului infecțiilor cu viermi.
Șase sute de milioane dintre ei se găsesc doar în Africa.
Pentru fiecare dolar investit în controlul și prevenția paraziților
statele africane obțin până la 42 dolari profit din beneficiile economice.
Vestea bună e că tratamentul deparazitar e foarte ușor.
Între una și trei pastile luate anual sau bianual
sunt suficiente pentru a duce un copil de la 200 viermi la zero
și pentru a-l proteja de infecțiile viitoare.
În comunitățile unde există o răspândire ridicată a viermilor,
tratamentul se poate face direct la școală
Acest proces e extrem de simplu și rapid.
În Etiopia, de exemplu, e aplicat pentru 20 milioane copii
în numai câteva săptămâni.
Lumea a evoluat foarte mult
în asigurarea medicamentele deparazitare oamenilor ce au nevoie de ele
și guvernele africane vor să obțină rezultate mai bune.
E momentul să își atingă obiectivul.
Fundația END va lucra cu guvernele
pentru a crea un plan de reducere drastică a efectelor bolilor cauzate de viermi.
Vor lucra împreună pentru a asigura programe de prevenire şi tratament
ce vor servi tuturor.
Fundația END are o idee îndrăzneață:
crede că noi suntem generația ce va eradica bolile parazitare definitiv.
Cheia nu e doar să construiești noi programe de la zero,
ci să amplifici eforturile programelor ce deja există.
Prin examinarea problemei și a modului cum transmit viermii bolile,
Fundația END a găsit cinci arii principale în care pot aduce îmbunătățiri.
Numărul unu: scăderea costului tratamentului.
Multe companii farmaceutice oferă medicamente deparazitare gratuit,
deci Fundația lucrează cu partenerii potriviți
pentru a coordona livrarea lor.
Ei vor continua să asigure donațiile de medicamente
pentru și mai multe populații supuse riscului.
Ei pot acum să facă asta pentru mai puțin de 25 cenți per copil per an.
Numărul doi: concentrarea pe prevenție.
Fundația END aduce partenerii potriviți pentru a educa comunitățile
despre salubritate și igienă
pentru a schimba obiceiuri legate de lucruri ca spălatul mâinilor
sau folosirea toaletelor,
pentru ca oamenii să nu se reinfecteze continuu.
Numărul trei: investițiile în inovație.
Fundația END a contribuit la deparazitare
prin introducerea tehnicilor inovative ce vizează și tratează eficient oamenii.
Va testa noi metode de livrare,
va ținti mediile unde paraziții prosperă
și va influența schimbarea comportamentelor.
Numărul patru: monitorizarea și evaluarea.
Fundația END colectează date detaliate pentru toate programele în mod regulat
pentru a deveni din ce în ce mai buni de-a lungul timpului.
Numărul cinci: creșterea responsabilității locale.
În toate stadiile proiectului,
Fundația END lucrează cu guvernul și toate părțile locale interesate
pentru a încuraja finanțarea și susținerea eforturilor de deparazitare.
Au lucrat de asemenea cu filantropi africani
și lideri corporatiști pentru a deveni parteneri în aceste eforturi.
Există o oportunitate incredibilă să lucrăm împreună la un nou sistem
pentru a eradica bolile în anii și deceniile viitoare.
O parte din banii de care Fundația END are nevoie
vor merge direct către livrarea tratamentelor deparazitare
în comunitățile ce au nevoie
și o parte vor merge către facilitarea transferării programelor
către autoritățile locale.
Împreună, aceste eforturi vor crea programe de prevenție și tratament
sustenabile mult timp în viitor.
Dacă acest plan e finanțat complet pentru următorii șase ani,
zeci de milioane de oameni vor primi tratament deparazitar.
Astfel, țările vor întrerupe ciclul de transmitere al bolii
la toate nivelele,
și, cel mai important, oamenii vor simți îmbunătățiri semnificative
ale sănătății lor mentale, fizice și sociale.
Imaginați-vă potențialul ce poate fi obținut
când oamenii vor înceta să se mai îngrijoreze de aceștia
și vor putea să își pună energia în astfel de lucruri.
(Voci suprapuse ale elevilor)
(Bătăi din palme și muzică)
(Urale)